Lago de Brienz

La Lago de Brienz (, esperantigite ankaŭ Lago de Brinco) estas lago en la kantono Berno de Svislando. Ĉe ĝia nordokcidenta bordo situas la komunumo Brienz, de kiu la lago havas sian nomon.

 Priskribo 
La Lago de Brienz troviĝas en alpa valo, proksimume je . La lago-bordoj estas tre deklivaj kaj la tuta lago havas nur malmultajn lokojn, kie la akvo malprofundas.

La rivero Aro enfluas en la lagon oriente de la komunumo Brienz, laŭ kiu la lago nomiĝas kaj elfluas en Interlaken. Tuj post Interlaken la rivero Aro en fluas en la Lagon de Thun. La lago de Brienz estas 14 km longa kaj ĝis 2,8 km larĝa. Ĝia surfaco mezuras 29.8 km² kaj ĝia maksimuma profundeco estas 261 metroj. La volumeno de la lago estas proksimume 5.17 km³.

La lago situas 564 metrojn super la marnivelo. Ĝia alfluregiono havas surfacon de proksimume 1127 km². Je la norda bordo de la lago situas la vilaĝo Brienz. Interlaken kaj la vilaĝoj Matten kaj la urbo Unterseen troviĝas sud-okcidente de la lago.

 Ekonomio rilate al la lago 
La lago estas malriĉa je nutraj elementoj, kaj sekve la fiŝkaptado ne estas ne tre signifa. Tamen, en 2001 10'000 kg da fiŝoj estis kaptitaj. Sur la lago navigas liniaj pasaĝer-ŝipoj ekde 1839. La ŝipojn funkciigas la loka fervoja kompanio Bern-Lötschberg-Simplon-Bahn (BLS).

 Vidu ankaŭ 
 Listo de lagoj en Svislando
 Brienz

 Referencoj 

 Eksteraj ligiloj 

 Turisma retejo pri la Lago de Brienz
 Paĝaro pri la BLS-Ŝipveturkompanio de la Lagoj de Thun kaj Brienz 
 pri la ekosistemo de la Lago de Brienz (germane) 

Brienz
Brienz, Lago de
Brienz, Lago de
Brienz, Lago de
Kategorio:Berna Oberlando